Ulqini

Qyteti i Ulqinit ndodhet në pjesën jugore të Malit të Zi pranë Detit Adriatik dhe ka diku rreth 12 200 banorë (Ulqini(rreth) i ka 26 435 banorë).

Historia
Ulqini është njëri ndër qytetet më të vjetra në bregdetin e Adriatikut. Që në kohët e lashta e deri në fund të shekullit XIX, për shkak të pozitës së vet gjeografike, ishte në shënjestër të pushtuesve të popujve të ndryshëm. Disa qëndruan më gjatë në këtë gytet, disa më shkurt, por të gjithë edhe kanë lënë nga diçka në të.

Në breg të liqenit të Zogajve, në lokalitetin Qerret, janë zbuluar gjurmët e jetës më të vjetër të Ulqinit. Me rastin e sanimit të truallit për ndërtimin e Kripores, u gjetën dysheme dheu të vendbanimeve ilire që nga koha e bronzit. Nga kjo periudhë janë edhe dy tumulla të dheut (varre) - mënyra e varrimit të ilirëve derisa jetonin në rrafshe, të cilat u zbuluan në fshatin Zogaj, në lokalitetin Kodra e Kuqe. Nga koha kur, për shkak të rrezikut nga armiku, ilirët u larguan nga rrafshi dhe kaluan në bjeshkë, janë zbuluar dy grumbuj gurësh (gjithashtu objekte për varrim) mbi grykën e Megjureçit dhe në lokalitetin Gjat në shpatin verilindor të Malit të Brisë. Nga epoka e bronzit në fshatin Katerkol (Vlladimir) dhe në Uqin janë gjetur sëpata të të ashtuquajturit tipit shkodrano-dalmatin.

klima
Ulqini i takon zonës së skajshme subtropike të Mesdheut evropian me variantin adriatik të klimës mesdhetare dhe me vegjetacion subtropik. Kjo zonë shquhet për pasurinë e dritës e të nxehtësisë me 2700 orë me diell në vit, me dimër të butë ku temperatura mesatare e ajrit në muajin më të ftohtë - në shkurt, është 7,1°C, kurse dëbora është fenomen shumë i rrallë dhe paraqet ngjarje të vërtët për vendasit; me pranverë të hershme, të ngrohtë dhe të bujshme, me vjeshtë të gjatë, të ngrohtë e të pasur dhe me verë të zjarrtë e të thatë kur zhiva në termometër ngritet edhe deri në 38°C në muajin më të nxehtë - në korrik (me temperaturë mesatare 25,2°C), ndërsa dielli nxeh pa pushim edhe deri 11,5 h në ditë.

Demografia
Në vitin 2003 jetonin në Ulqin :
 * Shqiptarë (92,14%)
 * Malazezë (3,93%)

Statistikat
Lëvizja e popullsisë gjat shekullit të XX-të

Kultura
Muzeu në Ulqin është themeluar në vitin 1975.Muzeu ndodhet brenda kalasë. Muzeut kryen detyren e : Evidentimit,hulumtimet sistematike, mbledhja e eksponateve të ndryshme, mbrojtja e specializuar dhe përpunimi i materialit të gjetur, eksponimi i ekspozitave me vlera kulturore, shkencore dhe artistike.

Pranë Muzeut punon reparti arkeologjik dhe reparti etnologjik si dhe Galeria e Arteve.
 * 1) Ndërmarrja Publuike Qendra për Kulturë, Qendra për Kulturë Ulqin
 * 2) Shtëpia e Kulturës Ulqin

Në kuadër të Qëndres për kulturë veprojnë këto njësi organizative:
 * 1) Biblioteka
 * 2) Muzeu i qytetit
 * 3) Kinemaja

Arsimi
Gjimnazet e qytetit janë:

Me vendimin e KK të Ulqinit, në qershor të vitit 1965 u themelua Gjimnazi në Ulqin me mësim në të dyja gjuhët në atë serbokroate dhe shqipe. Duke iu falënderuar solidaritetit të popullit të Bosnjës dhe Hercegovinës, u ndërtua ndërtesa e re e Gjimnazit 'Vëllazërim-bashkim' e cila solemnisht u hap me 16.11.1969 me emrin Gjimnazi 'Vëllazërim-bashkim' Ulqin me 360 nxënës.

Sot në këtë ndërtesë e cila është ndërtuar për ti plotësuar nevojat për 350 - 400 nxënës, mësimin ndjekin 1306 nxënës të ndarë në 44 paralele (18 në gjuhën serbe dhe 26 në gjuhën shqipe). Mësimi zhvillohet në dy turne : turni i parë prej orës 7.30 - 13.30 dhe turni i dytë prej orës 14.00 - 20.00).

Mësimi zhvillohet në gjuhën malazisht dhe shqipe. Shkolla sot ka 94 të punësuar prej të cilëve 79 janë drejtpërsëdrejti të përfshirë në mësim dhe 14 janë punëtorë ndihmës dhe të punësuar jashtë proçesit mësimor. Në të arsimohen kuadro për nëntë profile arsimore prej të cilëve dy profile arsimore të shkallës së katërt profesionale: Gjimnazi – Tipi i përgjithshëm dhe Teknik i turizmit, dhe shtatë profile arsimore të shkallës së tretë profesionale: Kamarier - Gjellëbërës - Shitës - Elektromekanik i makinave dhe paisjes - Automekanik - Autollamarier dhe Frizer. Me rritjen e numrit të nxënësve në këtë shkollë, kushtet për punë po vështirësohen dhe gjithnjë e më tepër po komplikohen. Për çdo vit për shkak të numrit të madh të nxënësve, kabinetet ekzistuese janë shndërruar në klasë klasike kështuqë sot në shkollë funksionon vetëm një kabinet - kabineti për llogaritari e informatikë.

Gjatë katër viteve të fundit në këtë shkollë janë investuar mjete të konsiderueshme materiale nga ana e organizatave humanitare, Ministrive dhe donatorëve. Në masë të konsiderueshme janë përmirësuar kushtet higjieniko-sanitare, në shkollë janë rregulluar të gjitha nyjet sanitare dhe hapësirat përcjellëse, salla e edukatës fizike, dhomat e xhveshjes dhe banjot. Organizata humanitare HELP ka ndërtuar aneksin prej dy dhomash ku janë vendosur zyrja e arsimtarëve dhe biblioteka e shkollës. Paralelet së bashku mbajnë orën e edukatës fizike.

Ndjehet nevoja urgjente per ngritjen e nje shkolle te mesme qofte si vazhdim per shkolle  profesionale turizmi por edhe nje gjimnaz i gjuheve te huaja.

Politika
Partia udhëheqëse në Ulqin është Unioni Demokratik i Shqiptarëvei udhëhequr nga Gëzim Hjadinaga. Partia e dytë më e fortë është Lidhja Demokratike në Mal të Zi, përndryshe kjo parti e parë e formuar e shqiptarëve në Mal të Zi me në krye z. Mehmet Bardhin Parti e re e qytetit të Ulqinit është Partia Forca, udhehëqur nga Nazif Cungu. Partitë tjera janë Partia Prosperiteti dhe Partia Bashkimi.

Shih edhe
Plazhi i madh

Eshtë i gjatë 12,5 km, kurse gjerësia mesatare është 50 m. E quajnë Bostani, sipas bostanit që kultivohet me sukses në afërsi të tij, në fushën e Shtojit, kurse, për shkak të hapësisë tij, adhuruesit e tij e kanë quajtur »Kopakabana jugosllave<<. Shtrihet në drejtimin veriperëndim‑juglindje në një hark të butë prej gjirit të Porto Milenës deri në grykën e Bunës. Nga qendra e qytetit është larg 4 km. Tërë plazhi është i mbuluar me rërë të mrekullueshme ngjyre të zbardhëllemë në të murrmë, me kokrra të mëdha prej 0,1 deri 0,5 mm. Po këtë përbërje e ka edhe fundi i cekëtinave dhe i hapësirës për larje.


 * Komuna Ulqini

Lidhje të jashtme

 * www.ulqini.de


 * Portal:Ulqini

Ulcinj Ulcinj Ulcinj Ulcinj Ulcinj Ulcinj Ulcinj Ulcinji vald Ulcinj Ulcinj Ulcinj Ulcinj Ulcinj Dulcigno (municipalità) Улцињ Ulcinj Ulcinj Ulcinj Ulcinj Ulcinj Ulcinj Улцинь Ulcinj Ulcinj Улцињ Ulcinj Улцинь 烏爾齊尼